《登塔步王侍御老师韵是塔老师鼎建》
明代·李之标

塔影观空象外求，宁阳亦自有丹邱。诸天宝界浑无相，半夜光芒最上头。

水国人烟浮岛出，山城霞气带江流。千年形胜镇南服，畏垒遗芳碣并留。

作者简介：李之标，字文度。新会东亭人。以麟子，之世弟。所居曰青竹园。明神宗万历四十六年（一六一八）举人。有《凫渚集》。清言良钰《续冈州遗稿》有传。